**De Havilland Canada Dash 8** (lyhennettynä **DHC-8**) on sarja syöttöliikenteen matkustajalentokoneita, jotka on suunnitellut de Havilland Canada 1980-luvun alussa. Vuoden 1996 jälkeen koneita on markkinoitu Q-sarjana, joka johtuu englannin kielen sanasta *quiet*, "hiljainen". Muutos johtui ANVS (Active Noise and Vibration Suppression) -vastamelujärjestelmän asennuksesta koneisiin. Järjestelmän tarkoituksena on vähentää matkustamon melu- ja tärinätasoja lähelle nykyaikaisten suihkuturbiinikoneiden vastaavia.

Dash 8 -koneita käytetään kuten potkuriturbiinikoneita yleensäkin lyhyiden matkojen lennoilla, joita ei pienen kysynnän vuoksi kannata lentää isommilla suihkuturbiinikoneilla.

De Havilland Canadan jälkeen koneita valmisti kanadalainen Bombardier, joka osti vanhan kanadalaisen de Havilland Canada -yhtiön sen silloiselta omistajalta Boeingilta vuonna 1992, jolloin koneen nimeksi tuli **Bombardier Q Series**. Bombardier myi marraskuussa 2018 Dash 8-400-koneiden valmistusohjelman ja de Havilland -tavaramerkin kanadalaiselle Viking Air Ltd:lle 300 miljoonalla Kanadan dollarilla. Viking Airin omistaa samoin kanadalainen Longview Aviation, joka jo aikaisemmin osti Bombardierilta de Havillandin vanhempien koneen valmistusoikeudet. Longview Aviation valmisti Dash 8-400 koneita Toronton Downsview'ssä alkuvuoteen 2021 asti. Valmistus keskeytettiin, koska Longview Aviation joutui luopumaan Downsview'ssä sijaitsevista tiloistaan.

Laskutelineongelmat vuonna 2007
-------------------------------

12. syyskuuta 2007 SAS asetti konetyypin lentokieltoon kahden lyhyellä aikavälillä sattuneen laskeutumisonnettomuuden johdosta. Onnettomuudet johtuivat laskutelineissä olleesta häiriöstä. Tapausten jälkeen tehdyissä tutkimuksissa SAS kävi läpi 27 konetta, joiden kaikkien laskutelineistä löytyi ruostuneita pultteja.

22. syyskuuta uutisoitiin myös Lufthansan DHC-8-koneen joutuneen laskeutumaan pian nousun jälkeen laskutelineissä ilmenneen ongelman johdosta.
Samalla SAS päätti jatkaa konetyypin lentokieltoa.

SAS palautti kahdeksan konetta pari viikkoa myöhemmin uudelleen käyttöön, mutta koneilla oli edelleen ongelmia mm. moottoreiden kanssa.*lähde?*

27. lokakuuta SAS palautti Dash 8 -koneiden lentokiellon uuden laskutelinerikon johdosta  ja seuraavana päivänä SAS päätti vetää ongelmakoneet pysyvästi liikenteestä, koska niiden turvallisuuteen ei pystytty luottamaan.

28. marraskuuta SAS päätti myydä kaikki omistamansa Dash 8 -koneet teknisten ongelmien vuoksi.

Onnettomuuksia
--------------

* 50 henkeä kuoli kun laskeutumassa ollut Dash 8 Q400-kone törmäsi asuinrakennukseen Buffalossa, Yhdysvalloissa 13. helmikuuta 2009.
* Elokuussa 2018 Seattlessa lentokenttätyöntekijä varasti tyhjän Horizon Airin Bombardier Q400 koneen. Kone tippui lopulta maahan. Koneen varastanut mies kuoli turmassa.

Tekniikkaa
----------

|
|  |
| Mitta | Dash 8Q-100 | Dash 8Q-200 | Dash 8Q-300 | Dash 8Q-400 |
| Pituus | 22,30 m | 25,70 m | 32,84 m |
| Kärkiväli | 25,90 m | 27,40 m | 28,42 m |
| Korkeus | 7,49 m | 8,34 m |
| Suurin sallittu lentoonlähtömassa | 16 465 kg | 19 505 kg | 29 257 kg |
| Matkalentonopeus | 500 km/h | 538 km/h | 629 km/h |
| Matkustajia | 39 | 56 | 78 |
| Lentomatka   | 2 000 km | 1 600 km | 1 569 km |
| Lakikorkeus   | 7 620 m |
| Voimalaite |  2 Pratt & Whitney Canada PW120A kussakin 1 491 kW |  2 Pratt & Whitney Canada PW123 kussakin 1 749 kW |  2 Pratt & Whitney Canada PW150A kummassakin 3 415 kW ja Dowtyn kuusilapainen potkuri |

Lähteet
-------

1. ↑  ATR 72 Vs Dash 8 - Which Turboprop Aircraft Is Better? *Simple Flying*.  27.11.2020. Viitattu 29.12.2022. (englanniksi)
2. ↑  Jang, Brent: De Havilland hopes to lead Canadian aerospace with Dash 8-400 & Twin Otter under same corporate banner *Skies Mag*.  13.4.2022. Viitattu 27.12.2022. (englanniksi)
3. ↑  Kaikissa SAS:n Dash-koneissa ruostevaurioita.  21.9.2007. Helsingin Sanomat.  Arkistoitu 24.5.2012.
4. ↑  Saksalaiskone teki hätälaskun Müncheniin.  22.9.2007. Helsingin Sanomat.  Arkistoitu 24.5.2012.
5. ↑  SAS jatkaa Dash 8 -koneiden lentokieltoa.  22.9.2007. Helsingin Sanomat.  Arkistoitu 24.5.2012.
6. ↑  SAS:n ongelmaiset Dash-matkustajakoneet lentokieltoon.  27.10.2007. Helsingin Sanomat.  Arkistoitu 24.5.2012.
7. ↑  SAS vetää ongelmakoneet pysyvästi liikenteestä.  28.10.2007. Helsingin Sanomat.  Arkistoitu 24.5.2012.
8. ↑  SAS aikoo myydä kaikki Dash-koneensa.  28.11.2007. Helsingin Sanomat.  Arkistoitu 24.5.2012.
9. ↑  Lentokone törmäsi asuintaloon Buffalossa  13.2.2009. Helsinki:  MTV3. Viitattu 26.6.2010.
10. ↑  Mies varasti tyhjän matkustajakoneen Seattlessa ja törmäsi saareen *Yle Uutiset*. Viitattu 13.8.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **De Havilland Canada Dash 8**.
* Dash 8 Q Series (Arkistoitu – Internet Archive) (englanniksi)